“मैं नहीं समझता कि श्री गणेशशंकर विद्यार्थी का बलिदान व्यर्थ गया। उनकी आत्मा मुझे सदा प्रेरणा देती है। मुझे तो उनके बलिदान पर ईर्ष्या है। क्या यह दु:ख की बात नहीं है कि इस देश ने दूसरे गणेशशंकर विद्यार्थी को जन्म नहीं दिया। उनके बाद उनके स्थान की पूर्ति करने करने वाला कोई नहीं आया। उनकी अहिंसा सच्ची अहिंसा थी। अगर मैं भी सिर पर एक घातक चोट खाकर शांति से मर सकूं, तो मेरी अहिंसा भी पूर्ण अहिंसा होगी। मैं तो हमेशा ऐसी ही मृत्यु का स्वप्न देखा करता हूं और इस स्वप्न के पूरा होने की कामना किया करता हूं। वह मृत्यु कितनी सुन्दर होगी – एक ओर से किसी ने मुझे छुरा मारा हो, दूसरी ओर से कुल्हाड़ा, किसी दूसरी ओर से लाठी और चारों ओर से ठोकरें और अपमान; और अगर इन सब भर्त्सनाओं एवं अपमान में भी मैं स्थिति से ऊपर उठ सकूं और अहिंसक एवं शांत रहते हुए दूसरों से भी वैसा ही करने के लिए कह सकूं तथा अन्त में ओठों पर मुस्कुराहट के साथ मर सकूं तभी मेरी अहिंसा पूर्ण और सच्ची अहिंसा होगी। मैं ऐसे अवसर की खोज में हूं।”